Joaquin Phoenix

Choakinas Rafaelis Feniksas (Joaquin Rafael Phoenix, gimė pavarde Botomas (Bottom); g. 1974 m. spalio 28 d.) – amerikiečių aktorius. Žinomas dėl niūrių ir netradicinių personažų vaidybos nepriklausomuose filmuose. Yra pelnęs įvairių apdovanojimų, tarp jų – Akademijos apdovanojimą, Britų akademijos kino apdovanojimą, Grammy apdovanojimą ir du Auksinio gaublio apdovanojimus. 2020 m. „The New York Times“ paskelbė jį vienu didžiausių XXI a. aktorių.

Feniksas savo karjerą pradėjo devintojo dešimtmečio pradžioje suvaidinęs televizijos serialuose su broliu Riveriu. Pirmieji filmai, kuriuose atliko svarbius vaidmenis, – 1986 m. mokslinės fantastikos nuotykių filmas „Kosminė stovykla“ ir 1989 m. komedija „Tėvystė“. Tuo metu savo vardą buvo pasikeitęs į Lyfo Fenikso, tačiau netrukus susigrąžino tikrąjį, Choakino, vardą. Dešimtojo dešimtmečio pradžioje sulaukė kritikų pripažinimo už antraplanius vaidmenis 1995 m. komedijoje-dramoje „Mirti dėl…“ (1995 m.) ir 2000 m. filme „Skandalingoji plunksna“. 2000 m. Feniksas sulaukė tolesnio kritikų įvertinimo ir nominacijos „Oskarui“ už geriausią antraplanį aktorių už Komodo vaidmenį istorinėje dramoje „Gladiatorius“. Vėliau sekė sėkmė už vaidmenis siaubo filmuose „Ženklai“ (2002 m.) ir „Kaimas“ (2004 m.), 2004 m. istorinėje dramoje „Ruandos viešbutis“. 2005 m. pelnė „Grammy“ apdovanojimą, „Auksinio gaublio“ apdovanojimą ir nominaciją „Oskarui“ už geriausią aktorių už muzikanto Džonio Kešo vaidmenį 2005 m. biografiniame filme „Ties jausmų riba“.

Kitus kartus Feniksas gavo apdovanojimus už vaidmenį psichologinėje dramoje „Mokytojas“ (2012 m.) – laimėjo Volpi taurę už geriausią aktorių ir pelnė trečią Oskaro nominaciją. Už vaidmenis 2013 m. romantinėje dramoje „Ji“ ir 2014 m. kriminalinėje satyroje „Žmogiška silpnybė“ jis gavo „Auksinio gaublio“ nominacijas, o už 2017 m. psichologinį trilerį „Tavęs niekada čia nebuvo“ pelnė Kanų kino festivalio apdovanojimą už geriausią aktorių. 2019 m. už pagrindinio vaidmens filme „Džokeris“ (2019 m.) atlikimą pelnė geriausio aktoriaus „Oskaro“ apdovanojimą.

Feniksas yra gyvūnų teisių aktyvistas ir nuo trejų metų yra veganas. Nuolat prisideda prie labdaros, yra sukūręs keletą dokumentinių filmų apie pasaulinį mėsos vartojimą ir jo poveikį aplinkai. Jis palaiko romantinius santykius su aktore Rūni Mara, su kuria turi sūnų.

2019–2020 m. kino apdovanojimų ceremonijose Feniksas siekė, kad penkiuose susijusiuose renginiuose būtų parengti meniu be mėsos. Pirmieji į tokią idėją teigiamai sureagavo Auksinio gaublio apdovanojimai, su kurių ceremonijų prezidentais buvo susisiekęs, po to – ir „Critics' Choice“ ir SAG. Tarp Fenikso idėją parėmusių buvo Leonardas Dikaprijas. Fenikso teigimu, mėsos ūkis yra pagrindinė klimato kaitos priežastis, o televizijos laidos savo įtaką turėtų naudoti prisidėdamos prie neatidėliotinų visuomenės problemų sprendimų. Vėliau „ Oskaro“ apdovanojimai paskelbė, kad visas maistas, patiekiamas „ Dolby“ teatre prieš „Oskarų“ įteikimą, bus veganiškas.

Aktoriaus vardu yra pavadintos dvi gyvūnų rūšys. 2011 m. trilobitų rūšis buvo pavadinta Gladiatoria phoenix, apeliuojant į jo vaidmenį 2000 m. filme „Gladiatorius“, o 2020 m. endeminė Irane sutinkama vorų rūšis buvo pavadinta Loureedia phoenixi (dar žinomas kaip Džokerio voras) dėl savo spalvų, primenančių komiksų personažą Džokerį.

 Filmografija 
 Metai Filmo pavadinimas Vaidmuo Pastabos 1985 Vaikai nesako Frenkis (Frankie) 1986 Kosminė stovykla Maksas Grehemas (Max Graham) 1987 Ruskiai Denis (Danny) 1989 Tėvystė Garis Bukmanas (Garry Buckman) 1995 Mirti dėl… Džimis Emetas (Jimmy Emmett) 1997 Išrandant abatus Dugas Holtas (Doug Holt) Posūkis Tobis N. Takeris (Toby N. Tucker) 1998Sugrįžimas į rojų Levisas Makbraidas (Lewis McBride)Molio karveliai Klėjus Bidvelas (Clay Bidwell) 1999 8 mm Maksas Kalifornija (Max California) 2000Jardai Vilis Gutieresas (Willie Gutierrez)Gladiatorius KomodasSkandalingoji plunksna Abė de Kulmjeras 2001Bafalo kariai Rėjus Elvudas (Ray Elwood) 2002Ženklai Merilas Hesas (Merrill Hess) 2003Viskas apie meilę Džonas (John)Brolis lokys Kenajas (Kenai) Balsas 2004Kaimas Liucijus Hantas (Lucius Hunt)Ruandos viešbutis Džekas Daglišas (Jack Daglish)Ugnies trauka Džekas Morisonas (Jack Morrison) 2005Žemiečiai Pasakotojas Balsasdokumentinėje juostojeTies jausmų riba Džonis Kešas 2007Mes valdome naktį Bobis Grynas (Bobby Green)Taip pat prodiuserisLemtingasis kelias Etanas Lerneris (Ethan Learner) 2008 Tarp dviejų mylimųjų Leonardas Kraditorius (Leonard Kraditor) 2010 Aš vis dar čia Pats save MokumentikaTaip pat vienas iš scenarijaus autorių ir prodiuserių 2012 Mokytojas Fredis Kvelas (Freddie Quell) 2013 Tmigrantas Bruno Veisas (Bruno Weiss) Ji Teodoras Tvomblis (Theodore Twombly) 2014 Žmogiška silpnybė Laris Dokas Sportelo (Larry „Doc“ Sportello) 2015 Neracionalus žmogus Abė Lukasas (Abe Lucas) Vienuma Pasakotojas Balsasdokumemntinėje juostoje 2017 Tavęs niekada čia nebuvo Džo (Joe) 2018 Nesijaudink, jis toli nenueis Džonas Kalahanas (John Callahan) Marija Magdalietė Jėzus Viešpatavimas Pasakotojas Balsasdokumentinėje juostoje Broliai Sistersai Čarlis Sistersas (Charlie Sisters) 2019 Džokeris Arturas Flekas (Arthur Fleck) /Džokeris 2021 Drąsiau drąsiau Johnny2023 Bo bijo Bo (Beau) Dar neišleistas Napoleonas Napoleonas Bonapartas Dar neišleistas2024Joker: Folie à Deux Arturas Flekas (Arthur Fleck) /Džokeris Dar neišleistas

 Šaltiniai 

Kategorija:JAV aktoriai
Kategorija:JAV aplinkosaugininkai
Kategorija:Puerto Riko asmenybės